आकाशगंगा (हमारी गैलेक्सी) का एक काल्पनिक चित्र जिसपर कुछ भुजाओं के नाम लिखे हुए हैं - हम इसकी एक भुजा में स्थित हैं इसलिए ऐसा दृश्य वास्तव में नहीं देख सकते, हालांकि वैज्ञानिक रूप से हम जानते हैं की नज़ारा ऐसा ही होगा।
वर्जित सर्पिल गैलेक्सी
100–120 किलो-प्रकाश-वर्ष (31–37 किलोपारसैक)
1.0 किलो-प्रकाश-वर्ष (0.31 किलोपारसैक)
तारों की संख्या
300 ± 100 अरब
ज्ञात सबसे पुराना तारा
1.0–1.5×1012 M☉
27.2 ± 1.1 किलो-प्रकाश-वर्ष (8.34 ± 0.34 किलोपारसैक)
संस्कृत और कई अन्य हिन्द-आर्य भाषाओँ में हमारी गैलॅक्सी को "आकाशगंगा" कहते हैं।[3][4] पुराणों में आकाशगंगा और पृथ्वी पर स्थित गंगा नदी को एक दुसरे का जोड़ा माना जाता था और दोनों को पवित्र माना जाता था। प्राचीन हिन्दू धार्मिक ग्रंथों में आकाशगंगा को "क्षीर" (यानि दूध) बुलाया गया है।[5] भारतीय उपमहाद्वीप के बाहर भी कई सभ्यताओं को आकाशगंगा दूधिया लगी। "गैलॅक्सी" शब्द का मूल यूनानी भाषा का "गाला" (γάλα) शब्द है, जिसका अर्थ भी दूध होता है। फ़ारसी संस्कृत की ही तरह एक हिन्द-ईरानी भाषा है, इसलिए उसका "दूध" के लिए शब्द संस्कृत के "क्षीर" से मिलता-जुलता सजातीय शब्द "शीर" है और आकाशगंगा को "राह-ए-शीरी" (راه شیری) बुलाया जाता है। अंग्रेजी में आकाशगंगा को "मिल्की वे" (Milky Way) बुलाया जाता है, जिसका अर्थ भी "दूध का मार्ग" ही है।
अंदाज़ा लगाया जाता है के आकाशगंगा में कम-से-कम १ खरब (यानि १०,००० करोड़) तारे हैं, लेकिन संभव है कि यह संख्या ४ खरब तक हो।[7][8] तुलना के लिए हमारी पड़ोसी गैलेक्सी